***Zápisnica 4/2016 z rokovania Občianskeho výboru MsČ Černová***

*V Černovej, 16. 12. 2016.*

*A. Otvorenie a privítanie členov občianskeho výboru poslancom MsZ Patrikom Habom*

*B. Schválenie programu rokovania s týmito bodmi:*

1. *Informácia o aktuálnej príprave a ďalšom postupe IBV- zóny Hríby (JPÚ)*
2. *Dotácie pre našu MsČ, priebežné čerpanie, návrh dočerpania za rok 2016, plán čerpania pre rok 2017*
3. *Plnenie investičného plánu pre rok 2016, schválený investičný plán pre rok 2017*
4. *Kontrola úloh z posledného rokovania OV*
5. *Pripravované kultúrne podujatia v roku 2017*
6. *Rôzne (návrh novoročného stretnutie zo zástupcami združení a spolkov, kronika p. Sidor)*
7. *Úlohy a uznesenia*
8. *Záver*

*C. Rokovanie podľa schváleného programu:*

***bod č. 1: Informácia o aktuálnej príprave a ďalšom postupe IBV - UP zóny Hríby***

*Predseda OV MsČ Patrik Habo objasnil aktuálny stav UP zóny a prípravu JPÚ pre budúcu IBV Hríby v platnom predbežnom harmonograme.*

* *Nový územný plán zóny pre lokalitu Hríby je schválený a záväzný od 12/2016 (zverejnený na internetovej stránke Mesta Ružomberok dňa 16.12.2016 http://www.ruzomberok.sk/sk/samosprava/riadiace-akty/strategicke-dokumenty/uzemny-plan-mesta/uzemny-plan-zony-ruzomberok-cernova-hriby )*
* *Príprava projektu JPU pre lokalitu Černová Hríby je vo fáze očakávania stanoviska SPF k povoleniu JPÚ za dodnes nezistených vlastníkov.*
* *Zo známych vlastníkov, ktorí sa mestu Ružomberok vyjadrili anketovým spôsobom k začatiu JPU pre IBV Hríby, je aktuálne 82,2 % s tých, čo sa vyjadrili kladne a 17,8 % z tých čo sa vyjadrili záporne. (výsledky na :* [*http://www.cernova.sk/aktualne/?a=ibv-hriby-vysledky-vole-vlastnikov-k-dnesnemu-dnu&id=940*](http://www.cernova.sk/aktualne/?a=ibv-hriby-vysledky-vole-vlastnikov-k-dnesnemu-dnu&id=940)*)*
* *Finálna aktualizácia výsledkov ankety bude vyhotovená a zaslaná so žiadosťou na PÚ ŽP v Ružomberku až po obdržaní stanoviska od SPF Liptovský Mikuláš. Predpoklad 1 -2/2017.*
* *Na stránke* [*www.cernova*.sk](http://www.cernova.sk)  *bola zriadená osobitná informatívna sekcia s názvom IBV Hríby.*
* *V prípade schválenie JPU a obvodu lokality Hríby bude konečné ohraničenie predmetného územia upravené v zmysle vôle vlastníkov. (najmä tých, ktorí majú zastavané a oplotené súkromné pozemky pri rodinných domoch)*

***bod č. 2: Dotácia pre MČ Černová, priebežné čerpanie, navrh dočerpania pre rok 2016, plán čerpania rok 2017***

* *Predseda MsČ oboznámil o celkovej dotácii na činnosť a malé projekty pre našu MsČ pre rok 2016, ktorá bola vyplatená mestom v štyroch zálohách spolu vo výške 2900 €.*
* *Predložil spôsob kvartálnych požiadaviek na uvedenú dotáciu a následné spôsob účtovania voči mestu Ružomberok.*
* *Pokladníčka výboru MsČ Černová Katarína Kováčová predložila čerpanie a prerozdelenie dotácie v zmysle schváleného rozpočtu pre rok 2016.*
* *Výbor MsČ schválil rozpočet a návrh čerpania dotácie v rovnakej výške pre rok 2017.*

***bod č. 3: Plnenie investičného plánu pre rok 2016 a schválený investičný plán pre rok 2017***

* *Investičný plán pre našu MsČ, pre rok 2016 bol splnený okrem dvoch investičných akcii, ktoré budú presunuté do roku 2017 (detský mobiliár - park, chodník ul. Čremošná)*
* *V rámci schváleného rozpočtu mesta pre rok 2017 bola v investičnom pláne pre mesto Ružomberok a jeho obvody určená rovnaká suma pre všetky obvody (30 000 €).*
* *Pre MsČ Černová boli v zmysle tejto sumy pre rok 2017 schválené pre Černovú tieto investičné akcie:*
1. *Dočasná oprava cesty - ul. Za Jaročkom*
2. *Oprava chodníkov - ul. Nová a ul. Čutkovská*
3. *Inžinierska a majetková činnosť: Revitalizácia parku Černová*
4. *Oprava cesty - ul. Ku Ihrisku*
* *Plánované akcie (www.cernova.sk/aktualne/?a=poziadavka-investici-pre-rok-2017&id=996), ktoré boli v pôvodnej požiadavke MsČ Černová pre rok 2017 a neboli schválené pre rok 2017, budú opätovné žiadané o ich zaradenie a realizáciu do rozpočtu mesta pre rok 2018.*

***bod č. 4: Plnenie úloh a uznesení***

*(Zodpovedný predseda MsČ Černová)*

*Predseda MsČ informoval členov o plnení úloh a uznesení s predošlých rokovaní MČ. Nesplnené úlohy sú presunuté do nových úloh. (bod č. 7)*

***bod č. 5: Pripravované kultúrno – spoločenské podujatia v roku 2017***

*V roku 2017 bude mesto Ružomberok za pomoci dvoch členov OV (Ing. V. Lajčiak a P. Habo) organizovať celoslovenskú pietnu spomienku k 110. výročiu Černovskej tragédie. (27.10.2017)*

*V rámci tejto spomienky pripravia naši ochotníci divadelnú hru, ktorú prisľúbil na tému tragických udalosti napísať náš rodák doc. Anton Lauček.*

*Naša TJ Máj Černová pripravuje v lete organizovať futbalový turnaj.*

*Na podnet Ing. Lajčiaka členovia OV väčšinovo schválili preloženie plánovaného kultúrneho podujatia Rodáci na rok 2018. Dôvodom je príprava celonárodných osláv 110. výročia Černovskej tragédie.*

***bod č.6: Diskusia***

*V rámci diskusie sa dohodla návšteva OV u p. Sidora (kronikár Černovej) pri príležitosti jeho 85. narodenín.*

*Peter Bačkor a Katarína Kováčová ponúkli pomoc pri bezplatnom zastupovaní Janky Pavelkovej pri hláseniach vo verejnom rozhlase.*

*Patrik Habo poďakoval členom OV za pomoc a spoluprácu pri organizovaní Farského dňa, opravy plotu pri ZŠ AH a dobrovoľných brigádach v roku 2016.*

*V decembri vzniklo v Černovej nové občianske združenie : OZ Cyklisti Černová. Predseda je Tomáš Bačkor, podpredseda Andrej Furiel*

***bod č. 7: Úlohy a uznesenia***

*(Zodpovedný predseda MČ Černová)*

1. *Opraviť korytá potoka na ul. Ku ihrisku.*
2. *Zabezpečiť odpíliť lipu na hornom cintoríne.*
3. *Pokračovať v procese prípravy projektu JPÚ v lokalite Hríby.*
4. *Opätovne doplniť smetné koše pri ceste 1/18 pri vstupe do Černovej od Žiliny (SSC, a.s.).*
5. *Zvolať novoročné stretnutie OV so zástupcami združení a spolkov v Černovej (3.2.2017).*
6. *Zabezpečiť riešenie zvýšenia bezpečnosti na ceste 1/18 v úseku od mostu Hrboltová a odbočením na ul. Račkov (prechod pre chodcov, zákaz predbiehania, zníženie rýchlosti).*
7. *Zabezpečiť pravidelné čistenie vstupov do Černovej pri ceste 1/18 a taktiež okolia školy, kostola a parku.*
8. *Dohodnúť s vedúcou KD náhradníkov (Bačkor, Kováčová) na hlásenie oznamov cez verejný rozhlas.*

*Zapísal:* ***PaedDr. Richard Buroš***  *Overil:* ***Patrik Habo,*** *predseda OV MsČ*

*V Černovej, dňa 16. 12. 2016*

*Zúčastnení členovia rokovania: Patrik Habo, Ing. Vladimír Lajčiak, Peter Bačkor, Ing. Damián Záhorec, Katarína Kováčová, PaedDr. Richard Buroš, Jozef Janči, Mgr. Dušan Schnierer*

*Ing. Ján Frolo – neprítomný*